ภาคเอกชนพร้อมสนับสนุนนวัตกรรมและเทคโนโลยี ร่วมขับเคลื่อนภาคเกษตรไทย
นายสุรเดช สมิเปรม รองปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดกิจกรรม “Orkel Roadshow in Thailand” ซึ่งจัดขึ้นโดยบริษัทออร์เคล เอเอส ประเทศนอร์เวย์ ว่า กระทรวงเกษตรและสหกรณ์ ให้ความสำคัญกับการจัดสมดุลระหว่างการอนุรักษ์และการใช้ประโยชน์ เพื่อความยั่งยืน ของทรัพยากรและความหลากหลายทางชีวภาพและการใช้จุดแข็ง ความคิดสร้างสรรค์และเทคโนโลยียกระดับมูลค่าในห่วงโซ่อาหาร การผลิตสินค้าเกษตรและการให้บริการที่เข้าถึงเกษตรกรอย่างแท้จริง เป็นการพัฒนาชุมชนและเศรษฐกิจฐานราก ช่วยยกระดับอุตสาหกรรมให้สามารถแข่งขันได้และเป็นมิตรต่อสิ่งแวดล้อม และความสามารถในการตอบสนองต่อการเปลี่ยนแปลงของโลก ซึ่งคุณประโยชน์หลักของเทคโนโลยีการอัดก้อนวัสดุด้วยความละเอียดสูงนั้น สามารถแยกออกซิเจนจากอาหารสัตว์และรักษาคุณค่าทางโภชนาการให้คงนานยิ่งขึ้น ซึ่งสามารถนำมาปรับใช้ให้สอดคล้องกับภาคเกษตรไทยได้